ddrg/super_eurlex huggingface dataset:
Nõukogu otsus,

millega moodustatakse krediidikindlustus-, krediidigarantii- ja finantskrediidipoliitika koordineerimisrühm

EUROOPA MAJANDUSÜHENDUSE NÕUKOGU,

võttes arvesse komisjoni ettepanekut

ning arvestades, et:

krediidil on rahvusvahelises kaubanduses esmatähtis osa; krediidivõimalused on üks peamisi vahendeid, mille abil arengumaid kiiremini varustada ning arengumaade ja liikmesriikide vahelist kaubandust suurendada;

meetmed, mida liikmesriigid ekspordikrediidikindlustuse ja ekspordikrediidi küsimustes võtavad, võivad moodustada osa riigiabi süsteemidest või olla seotud selliste süsteemidega, mis asutamislepingu artikli 112 kohaselt tuleb enne üleminekuperioodi lõppu järk-järgult ühtlustada sel määral, kui on vajalik tagamaks, et ühenduse ettevõtjate vahelist konkurentsi ei moonutata;

seepärast on soovitav näha arengumaadele antava ekspordikrediidikindlustuse ja krediidiga seotud probleemide osas ette liikmesriikide ja komisjoni vahelise konsulteerimise ja koostöö kord, et sõnastada ühised põhimõtted ja hõlbustada konkreetsete ettepanekute või lahenduste ettevalmistamist,

ON VASTU VÕTNUD KÄESOLEVA OTSUSE:

1. Euroopa Majandusühenduse sisese aktiivse koostöö edendamiseks, arengumaadele antava ekspordikrediidikindlustuse ja krediidiga seotud eriprobleemidele ühiste lahenduste leidmiseks ja kõnealuste maade majandusarengu hõlbustamiseks moodustatakse krediidikindlustus-, krediidigarantii- ja finantskrediidipoliitika koordineerimisrühm.

2. Rühma ülesanne on:

a) esitada ettepanekuid ekspordikrediidikindlustuse, finantskrediidi ja investeerimistagatiste tingimuste ühtlustamiseks liikmesriikide vahel nende pädevuse piires, võttes ekspordikrediidikindlustuse puhul arvesse Berni Liidu eeskirju ja liikmesriikide asutuste tööd kõnealuses valdkonnas;

b) otsida asjakohaseid vahendeid arengumaade käsutusse antud rahaliste vahendite mitmepoolseks kasutamiseks;

c) soodustada teabevahetust ja konsultatsioone kõikides tema pädevusse kuuluvates konkreetsetes küsimustes;

d) esitada oma pädevuse piires ettepanekuid, et kooskõlastada liikmesriikide või nende eriasutuste seisukohti rahvusvahelistes organisatsioonides.

3. Komiteesse kuulub igast liikmesriigist ja komisjonist väga piiratud arv esindajaid, kes töötavad eespool nimetatud küsimustega konkreetselt seotud vastutavatel ametikohtadel. Iga esindaja võib asendada asendusliikmega, kes määratakse samadel tingimustel.

Esindajad võivad kutsuda eksperte osalema teatavate teemade käsitlemisel.

Sekretariaaditeenuseid osutab rühmale nõukogu sekretariaat.

4. Rühm kutsub oma töös osalema Euroopa Investeerimispanga esindajaid.

5. Vajaduse korral võib rühm kutsuda oma koosolekutele asjaomaste kutseorganisatsioonide eksperte või esindajaid, et kuulata nende seisukohti.

6. Rühm annab regulaarselt aru pädevatele asutustele. Rühm võtab vastu oma töökorra.

Brüssel, 27. september 1960

Nõukogu nimel

eesistuja

Dr. H. R. Van Houten

--------------------------------------------------
Euroopa Liidu Teataja 032 , 11/05/1960 Lk 0776 - 0776

Soomekeelne eriväljaanne: Peatükk 12 Köide 1 Lk 0017

Rootsikeelne eriväljaanne: Peatükk 12 Köide 1 Lk 0017

Taanikeelne eriväljaanne: Seeria I Peatükk 1959-1962 Lk 0043

Ingliskeelne eriväljaanne: Seeria I Peatükk 1959-1962 Lk 0045



Otsus, millega kinnitatakse Euratomi Tarneagentuuri ülesannete alguskuupäev ning kiidetakse heaks tarneagentuuri 5. mai 1960. aasta eeskiri, millega nähakse ette, kuidas maakide, lähtematerjalide ja lõhustuvate erimaterjalide nõudlust pakkumisega tasakaalustada EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikleid 52, 53, 60 ja 222 ning arvestades, et: komisjon peab kinnitama kuupäeva, millal tarneagentuur alustab talle asutamislepinguga seatud ülesannete täitmist; agentuuri poolt asutamislepingu artikli 60 kuuenda lõigu rakendamisel kehtestatud protseduurid nõuavad tingimata üleminekumeetmeid, mis soodustaksid nende järk-järgulist kasutuselevõttu, ON VASTU VÕTNUD JÄRGMISE OTSUSE: Artikkel 1 Tarneagentuur alustab talle asutamislepinguga seatud kohustuste täitmist 1. juunil 1960. Artikkel 2 Käesolevaga kiidetakse heaks tarneagentuuri 5. mai 1960. aasta eeskiri, millega määratakse kindlaks maakide, lähtematerjalide ja lõhustuvate erimaterjalide nõudmise ja pakkumise tasakaalustamise viis. Artikkel 3 Artiklis 2 nimetatud eeskiri jõustub lõhustuvate erimaterjalide tarnelepingute suhtes tervikuna 1. juunil 1960. Maakide ja lähtematerjalide tarnelepingute osas lükatakse eeskirja ellurakendamine edasi kuue kuu võrra alates nende käesoleva artikli esimeses lõigus sätestatud jõustumiskuupäevast. Artikkel 4 Kõnealuse ajavahemiku kestel esitatakse maakide ja lähtematerjalidega seotud lepingud eelnevaks heakskiitmiseks komisjonile. Kõnealuse kuue kuulise jooksul korraldatakse turu-uuring ning tehakse see eeskirja artiklites 1–4 sätestatud korras. Artikkel 5 Käesolevat otsust kohaldatakse Euratomi Tarneagentuuri ning kõikide maakide, lähtematerjalide ja lõhustuvate erimaterjalide tootjate suhtes. Brüssel, 5. mai 1960 Komisjoni nimel E. M. J. A. Sassen --------------------------------------------------
Euroopa Liidu Teataja 043 , 12/07/1960 Lk 0919 - 0920

Taanikeelne eriväljaanne: Seeria I Peatükk 1959-1962 Lk 0046

Ingliskeelne eriväljaanne: Seeria I Peatükk 1959-1962 Lk 0048

Kreekakeelne eriväljaanne: Peatükk 10 Köide 1 Lk 0003

Hispaaniakeelne eriväljaanne: Peatükk 10 Köide 1 Lk 0005

Portugalikeelne eriväljaanne Peatükk 10 Köide 1 Lk 0005



Otsus, mis käsitleb kapitali liikumisega seotud asutamislepingu sätete kohaldamist Alžeeria ja Prantsusmaa ülemeredepartemangude suhtes EUROOPA MAJANDUSÜHENDUSE NÕUKOGU, võttes arvesse asutamislepingut, eriti selle artikli 227 lõiget 2, võttes arvesse komisjoni ettepanekut ning arvestades, et: vastavalt artikli 227 lõike 2 teisele lõigule kehtestab nõukogu tingimused, mille alusel kohaldatakse asutamislepingu sätteid, välja arvatud esimeses lõigus sisalduvad sätted, ning eelkõige kapitali liikumisega seotud sätteid Alžeeria ja Prantsusmaa ülemeredepartemangude suhtes; nõukogule on esitatud kapitali liikumise liberaliseerimist käsitleva direktiivi vastuvõtmise ettepanek, mille on teinud komisjon vastavalt asutamislepingu artiklile 69; tulenevalt Alžeerias ja Prantsusmaa ülemeredepartemangudes kehtivatest kapitali liikumise alastest õigusaktidest ja nende territooriumide erilistest majandustingimustest ning nende majandusliku ja sotsiaalse arengu vajadustest on sobilik nende piirkondade suhtes kohaldada asutamislepingu kapitaliga seotud sätteid, ON VASTU VÕTNUD KÄESOLEVA OTSUSE: Artikkel 1 Alžeeria ja Prantsusmaa ülemeredepartemangude suhtes kohaldatakse asutamislepingu artikleid 67–73 ja artikli 106 sätteid, mis käsitlevad kapitali liikumist. Artikkel 2 Käesolev otsus jõustub 11. mail 1960. Luxembourg, 11. mai 1960 Nõukogu nimel peasekretär Calmes eesistuja Eugène Schaus --------------------------------------------------
Nõukogu otsus,

millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes

EUROOPA MAJANDUSÜHENDUSE NÕUKOGU,

võttes arvesse Euroopa Majandusühenduse asutamislepingu sätteid, eriti selle artiklit 75,

võttes arvesse komisjoni ettepanekut,

pärast konsulteerimist majandus- ja sotsiaalkomiteega ning Euroopa Parlamentaarse Assambleega

ning arvestades, et:

asutamislepingu eesmärkide saavutamine ühise transpordipoliitika raames nõuab teatavate liikmesriikides kavandatavate transporti käsitlevate meetmete eelneva läbivaatamise ja konsulteerimise menetluse kehtestamist;

selline menetlus aitab edendada liikmesriikide ja komisjoni vahelist tihedat koostööd asutamislepingu eesmärkide saavutamisel ning vältida lahknevusi liikmesriikide transpordipoliitikas;

selline menetlus aitab samuti hõlbustada ühise transpordipoliitika järkjärgulist vastuvõtmist,

ON VASTU VÕTNUD KÄESOLEVA OTSUSE:

Artikkel 1

Iga liikmesriik, kes kavatseb vastu võtta raudtee-, auto- või siseveeteetransporti käsitlevat õigusakti, mis võib oluliselt mõjutada ühise transpordipoliitika rakendamist, teatab sellest õigeaegselt ning kirjalikult komisjonile ja samal ajal teistele liikmesriikidele.

Artikkel 2

1. Komisjon saadab kolmekümne päeva jooksul pärast artiklis 1 nimetatud teate kättesaamist kõnealusele liikmesriigile arvamuse või soovituse; ta teatab sellest samal ajal teistele liikmesriikidele.

2. Iga liikmesriik võib komisjonile esitada oma märkused kõnealuse meetme kohta; ta edastab need samal ajal teistele liikmesriikidele.

3. Kui liikmesriik seda taotleb või kui komisjon seda vajalikuks peab, konsulteerib komisjon kõnealuse meetme üle kõigi liikmesriikidega. Lõikes 4 täpsustatud juhul võib selline konsulteerimine toimuda kolmekümne päeva jooksul pärast teatamist.

4. Komisjon võib liikmesriigi taotluse põhjal lühendada lõikes 1 sätestatud tähtaega või seda pikendada, kui liikmesriik sellega nõustub. Seda tähtaega lühendatakse kümne päevani, kui liikmesriik teatab, et kavandatav meede on kiireloomuline. Komisjon teatab liikmesriikidele kõigist sellistest tähtaegade lühendamistest või pikendamistest.

5. Liikmesriik ei jõusta kõnealust meedet enne lõikes 1 või lõikes 4 ettenähtud tähtaja lõppu või enne, kui komisjon on oma arvamuse või soovituse sõnastanud, välja arvatud äärmiselt pakilistel juhtudel, mis nõuavad liikmesriigilt viivitamatuid meetmeid. Sellisel juhul teatab liikmesriik sellest viivitamata komisjonile ja käesolevas artiklis sätestatud menetlust järgitakse pärast meetme võtmist kolmekümne päeva jooksul alates selle teabe kättesaamisest.

Artikkel 3

Käesolev otsus on adresseeritud liikmesriikidele.

Brüssel, 21. märts 1962

Nõukogu nimel

eesistuja

M. Couve de Murville

--------------------------------------------------
Euroopa Liidu Teataja 130 , 24/08/1963 Lk 2303 - 2304

Soomekeelne eriväljaanne: Peatükk 1 Köide 1 Lk 0025

Taanikeelne eriväljaanne: Seeria I Peatükk 1963-1964 Lk 0045

Rootsikeelne eriväljaanne: Peatükk 1 Köide 1 Lk 0025

Ingliskeelne eriväljaanne: Seeria I Peatükk 1963-1964 Lk 0050

Kreekakeelne eriväljaanne: Peatükk 01 Köide 4 Lk 0000

Hispaaniakeelne eriväljaanne: Peatükk 01 Köide 6 Lk 0003

Portugalikeelne eriväljaanne Peatükk 01 Köide 6 Lk 0003



Otsus, 10. juuli 1963, mis määrab kindlaks pensioniskeemis osutatud hüvitiste maksmise eest vastutavad institutsioonid (63/46/Euratom) (63/491/EMÜ) EUROOPA AATOMIENERGIAÜHENDUSE NÕUKOGU, EUROOPA SÖE- JA TERASEÜHENDUSE PRESIDENTIDE NÕUKOGU, EUROOPA MAJANDUSÜHENDUSE NÕUKOGU, võttes arvesse määrusi ametnike personalieeskirjade ja teiste Euroopa Söe- ja Teraseühenduse teenistujate töötingimuste kohta, eriti VIII lisa artiklit 45 personalieeskirjade kohta ja artiklit 43 töötingimuste kohta; võttes arvesse määrusi nr 31 (EMÜ) ja nr 11 (Euratom) ametnike personalieeskirjade ja teiste Euroopa Söe- ja Teraseühenduse teenistujate töötingimuste kohta, [1] eriti VIII lisa artiklit 45 personalieeskirjade kohta ja artiklit 43 töötingimuste kohta; ON VASTU VÕTNUD JÄRGMISE OTSUSE: Artikkel 1 Alljärgnevalt määratletud institutsioonid vastutavad hüvitiste maksmise eest pensioniskeemis osutatud ametnikele ning ühenduste teiste teenistujate töötingimuste II jaotise 6. peatüki jagude B ja C alusel: 1. Euroopa Majandusühenduse komisjoni ametnikele ja ajutistele töötajatele: Euroopa Majandusühenduse komisjon; 2. Euroopa Aatomienergiaühenduse komisjoni ametnikele ja ajutistele töötajatele: Euroopa Aatomienergiaühenduse nõukogu; 3. Euroopa Söe- ja Teraseühenduse Ülemameti ametnikele ja ajutistele töötajatele: Euroopa Söe- ja Teraseühenduse Ülemamet (pensionifond); 4. Ühisinstitutsioonide või -asutuste ametnikele, kellele kohalduvad Euroopa Söe- ja Teraseühenduse personalieeskirjad: Euroopa Söe- ja Teraseühenduse Ülemamet (pensionifond); 5. Teistele ühisasutuste või -ametkondade ametnikele ja ajutistele töötajatele: Euroopa Majandusühenduse komisjon. Artikkel 2 Käesolev otsus jõustub 1. jaanuaril 1962. aastal. 10. juuli 1963 Presidentide komitee nimel esimees A. M. Donner Nõukogu nimel eesistuja J. M. A. H. Luns [1] EÜT 45, 14.6.1962, lk 1385. --------------------------------------------------
Euroopa Liidu Teataja 012 , 25/01/1963 Lk 0139 - 0139

Soomekeelne eriväljaanne: Peatükk 1 Köide 1 Lk 0024

Rootsikeelne eriväljaanne: Peatükk 1 Köide 1 Lk 0024



Nõukogu otsus, 18. detsember 1962, ametisse nimetava asutuse määramise kohta kontrollikojale (63/32/EMÜ) EUROOPA MAJANDUSÜHENDUSE NÕUKOGU, võttes arvesse Euroopa Ühenduse ametnike personalieeskirjade artiklit 2 ja muude teenistujate teenistustingimuste artiklit 6, võttes arvesse 15. mail 1959. aastal vastuvõetud kontrollikoja personalieeskirjade artikli 1 lõiget 1 ON VASTU VÕTNUD KÄESOLEVA OTSUSE: Ainus artikkel Volitusi, mis ametnike personalieeskirjades on antud ametisse nimetavale asutusele ja muude teenistujate teenistustingimustes teenistusse võtmise lepingute tegemiseks volitatud asutusele, kasutab: a) teenistustingimuste artikli 1, artikli 30 lõike 2, artikli 31 ja artikli 50 kohaldamisel nõukogu kontrollikoja ettepanekul ja kokkuleppel kontrollikojaga; b) muudel juhtudel kontrollikoda. Brüssel, 18. detsember 1962 Nõukogu nimel eesistuja E. Colombo --------------------------------------------------
Euroopa Liidu Teataja 217 , 29/12/1964 Lk 3685 - 3686

Kreekakeelne eriväljaanne: Peatükk 11 Köide 1 Lk 0048

Hispaaniakeelne eriväljaanne: Peatükk 11 Köide 1 Lk 0018

Portugalikeelne eriväljaanne Peatükk 11 Köide 1 Lk 0018



Nõukogu otsus, 23. detsember 1963, lepingu sõlmimise kohta assotsiatsiooni loomiseks Euroopa Majandusühenduse ja Türgi vahel (64/732/EMÜ) EUROOPA MAJANDUSÜHENDUSE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse 12. septembril 1963. aastal Ankaras allkirjastatud lepingut assotsiatsiooni loomiseks Euroopa Majandusühenduse ja Türgi vahel, võttes arvesse Euroopa Parlamendi 28. novembri 1963. aasta arvamust, [1] OTSUSTAB: Artikkel 1 Leping assotsiatsiooni loomiseks Euroopa Majandusühenduse ja Türgi vahel ning selle protokollid ja kaheteistkümnendal septembril tuhat üheksasada kuuskümmend kolm Ankaras allkirjastatud lõppaktile lisatud deklaratsioonid sõlmitakse, kiidetakse heaks ja kinnitatakse ühenduse nimel. Artikkel 2 Nõukogu eesistuja teeb käesoleva otsuse teatavaks vastavalt assotsiatsioonilepingu artikli 31 lõikele 2. Brüssel, 23. detsember 1963 Nõukogu nimel eesistuja L. De Block [1] EÜT 182, 12.12.1963, lk 2906/63. --------------------------------------------------
Nõukogu otsus,

25. veebruar 1964,

mis käsitleb teatavate asutamisõigust ja makseid käsitlevate asutamislepingu sätete kohaldamist Prantsusmaa ülemeredepartemangude suhtes

(64/350/EMÜ)

EUROOPA MAJANDUSÜHENDUSE NÕUKOGU,

võttes arvesse Euroopa Majandusühenduse asutamislepingut, eriti selle artikli 227 lõiget 2,

võttes arvesse komisjoni ettepanekut

ning arvestades, et:

vastavalt artikli 227 lõike 2 teisele lõigule kehtestab nõukogu tingimused, mille alusel kohaldatakse artikli 227 lõike 2 esimeses lõigus nimetamata asutamislepingu sätteid ning eelkõige artiklite 52–58 ja 106 sätteid Prantsusmaa ülemeredepartemangude suhtes;

nende departemangude majanduse olukorrast ning nende majandusliku ja sotsiaalse arengu vajadusest tulenevalt on sobilik kohaldada asutamislepingu artikleid 52–58 ja teatavaid artikli 106 sätteid,

ON TEINUD JÄRGMISE OTSUSE:

Artikkel 1

Prantsusmaa ülemeredepartemangude suhtes kohaldatakse käesoleva otsusega ettenähtud tingimustel asutamislepingu artikleid 52–58.

Asutamispiirangute kaotamise üldprogrammi rakendusdirektiivide vastuvõtmisel võib nõukogu erandina ning vajaduse piires anda välja eridirektiivid isikute ning äriühingute asutamise kohta Prantsusmaa ülemeredepartemangudes.

Artikkel 2

Ilma et see piiraks asutamislepingu ja 25. märtsi 1957. aasta rakendamise konventsiooni alusel vastuvõetud sätete ning artikli 1 alusel vastuvõetavate sätete kohaldamist, laiendatakse asutamisõigust Prantsuse ülemeredepartemangudes järk-järgult ka teiste liikmesriikide kui Prantsusmaa äriühingutele ja kodanikele, et kaotada mis tahes diskrimineerimine hiljemalt kolme aasta jooksul alates käesoleva otsuse kohaldamise algusest.

Nõukogu võtab komisjoni ettepaneku alusel kvalifitseeritud häälteenamusega vastu kõnealuseks järk-järguliseks laiendamiseks vajalikud rakendusdirektiivid.

Liikmesriigi kodanikud ja äriühingud saavad siiski Prantsusmaa ülemeredepartemangus konkreetse tegevuse osas esimese lõigu sätetele tugineda üksnes juhul, kui riik, mille kodanikud või äriühingud nad on, teeb sama tegevuse osas sama liiki soodustusi Prantsusmaa kodanikele ja äriühingutele.

Artikkel 3

Prantsusmaa ülemeredepartemangude suhtes kohaldatakse asutamislepingu artikli 106 sätteid, kui neid ei mõjuta nõukogu 11. mai 1960. aasta otsus, mis käsitleb kapitali liikumist käsitlevate asutamislepingu sätete kohaldamist Alžeeria ja Prantsuse ülemeredepartemangude suhtes.

Artikkel 4

Käesolevat otsust kohaldatakse liikmesriikide suhtes alates samast kuupäevast kui nõukogu otsust ülemeremaade ja -territooriumide assotsieerimise kohta Euroopa Majandusühendusega.

Kõnealune kuupäev avaldatakse Euroopa Ühenduste Teatajas.

Brüssel, 25. veebruar 1964

Nõukogu nimel

eesistuja

H. Fayat

--------------------------------------------------
Euroopa Liidu Teataja 125 , 11/07/1966 Lk 2289 - 2290

Soomekeelne eriväljaanne: Peatükk 3 Köide 1 Lk 0122

Taanikeelne eriväljaanne: Seeria I Peatükk 1965-1966 Lk 0107

Rootsikeelne eriväljaanne: Peatükk 3 Köide 1 Lk 0122

Ingliskeelne eriväljaanne: Seeria I Peatükk 1965-1966 Lk 0123

Kreekakeelne eriväljaanne: Peatükk 03 Köide 1 Lk 0234

Hispaaniakeelne eriväljaanne: Peatükk 03 Köide 1 Lk 0165

Portugalikeelne eriväljaanne Peatükk 03 Köide 1 Lk 0165



Nõukogu otsus, 14. juuni 1966, millega moodustatakse alaline põllumajanduse, aianduse ja metsanduse seemnete ja paljundusmaterjali komitee (66/399/EMÜ) EUROOPA MAJANDUSÜHENDUSE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni esitatud otsuse eelnõu ning arvestades, et: seemne ja paljundusmaterjali turustamist käsitlevate direktiividega nähakse nende rakendamise lihtsustamiseks ette kord, millega seatakse sisse liikmesriikide ja komisjoni tihe koostöö; sellise koostöö saavutamiseks tuleks moodustada komitee, mis täidab nendest direktiividest tulenevaid ülesandeid; on soovitav, et see koostöö laieneks kõikidele kõnealuste direktiividega hõlmatud valdkondadele; sellest tulenevalt võiks kõnealusel komiteel olla volitused käsitleda kõiki nende valdkondadega seotud küsimusi, ON VASTU VÕTNUD JÄRGMISE OTSUSE: Artikkel 1 Moodustatakse alaline põllumajanduse, aianduse ja metsanduse seemnete ja paljundusmaterjali komitee (edaspidi "komitee"), mis koosneb liikmesriikide esindajatest ja mille eesistuja on komisjoni esindaja. Artikkel 2 Komitee täidab seemne ja paljundusmaterjali turustamist käsitlevate direktiividega talle ettenähtud ülesandeid nende direktiividega ettenähtud juhtudel ja tingimustel. Komitee võib käsitleda kõiki muid kõnealustest direktiividest tulenevaid küsimusi, mille komitee esimees on suunanud talle omal algatusel või liikmesriigi esindaja taotlusel. Brüssel, 14. juuni 1966 Nõukogu nimel eesistuja P. Werner --------------------------------------------------
Euroopa Liidu Teataja L 257 , 19/10/1968 Lk 0001 - 0001

Taanikeelne eriväljaanne: Seeria I Peatükk 1968(II) Lk 0466

Ingliskeelne eriväljaanne: Seeria I Peatükk 1968(II) Lk 0474

Kreekakeelne eriväljaanne: Peatükk 05 Köide 1 Lk 0032

Hispaaniakeelne eriväljaanne: Peatükk 05 Köide 1 Lk 0092

Portugalikeelne eriväljaanne Peatükk 05 Köide 1 Lk 0092



Nõukogu otsus, 15. oktoober 1968, mis käsitleb asutamislepingu artiklite 48 ja 49 kohaldamist Prantsusmaa ülemeredepartemangude suhtes (68/359/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 227 lõiget 2, võttes arvesse komisjoni ettepanekut ning arvestades, et: artikli 227 lõike 2 teises lõigus sätestatakse, et nõukogu kehtestab tingimused, mille alusel kohaldatakse nimetatud artikli lõike 2 esimeses lõigus nimetamata asutamislepingu sätteid ning eelkõige artiklite 48 ja 49 sätteid Prantsusmaa ülemeredepartemangude suhtes; töötajate liikumisvabadus edendaks tõenäoliselt nende departemangude majanduslikku ja sotsiaalset arengut, ON TEINUD JÄRGMISE OTSUSE: Artikkel 1 Prantsusmaa ülemeredepartemangude suhtes kohaldatakse Euroopa Majandusühenduse asutamislepingu artikleid 48 ja 49 ning nende artiklite rakendamiseks võetud meetmeid. Artikkel 2 Käesolev otsus avaldatakse Euroopa Ühenduste Teataja osas "Õigusaktid I". See jõustub kahekümnendal päeval pärast selle avaldamist. Luxembourg, 15. oktoober 1968 Nõukogu nimel eesistuja G. Sedati --------------------------------------------------
Nõukogu otsus,

20. detsember 1968,

liikmesriikide toornafta ja/või naftatoodete miinimumvarude säilitamise kohustusega seotud valitsustevaheliste üksiklepingute sõlmimise ja rakendamise kohta

(68/416/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 103,

võttes arvesse komisjoni ettepanekut

ning arvestades, et:

nõukogu on 20. detsembril 1968. aastal vastu võtnud direktiivi, [1] millega Euroopa Majandusühenduse liikmesriike kohustatakse säilitama toornafta ja/või naftatoodete miinimumvarusid;

selle direktiivi artikli 6 lõikes 2 nähakse ette võimalus luua valitsustevaheliste üksiklepingutega ühe liikmesriigi territooriumil varusid teise liikmesriigi territooriumil registreeritud ettevõtjate nimel;

tundub asjakohane sätestada kord, mida kohaldatakse juhul, kui selliste lepingute sõlmimiseni ei jõuta mõistliku aja jooksul või kui neid ei järgita,

ON VASTU VÕTNUD KÄESOLEVA OTSUSE:

Artikkel 1

Kui asjaomased valitsused ei sõlmi nõukogu 20. detsembril 1968. aasta direktiivi artikli 6 lõikes 2 sätestatud valitsustevahelist lepingut kaheksa kuu jooksul pärast selle direktiivi teatavakstegemist või kui sellist lepingut ei järgita, peavad need valitsused sellest teatama komisjonile.

Komisjon võib kõnealustele valitsustele soovitada asjakohaseid meetmeid raskuste ületamiseks.

Artikkel 2

Kui valitsustevahelist lepingut ei ole sõlmitud kolme kuu jooksul pärast komisjoni soovitust võtta raskuste ületamiseks asjakohaseid meetmeid, suunab komisjon ettepaneku direktiivi või mis tahes muu asjakohase meetme kohta nõukogule.

Selles ettepanekus nähakse eelkõige ette teises liikmesriigis hoitavate varude registreerimise, järelevalve ja transpordi tagamise kord ja võetakse arvesse ülalnimetatud direktiivi artikli 6 lõikes 2 sätestatud põhimõtteid.

Artikkel 3

Käesolev otsus on adresseeritud liikmesriikidele.

Brüssel, 20. detsember 1968

Nõukogu nimel

eesistuja

V. Lattanzio

[1] EÜT L 308, 23.12.1968, lk 14.

--------------------------------------------------
Euroopa Liidu Teataja L 094 , 28/04/1970 Lk 0023 - 0023

Soomekeelne eriväljaanne: Peatükk 1 Köide 1 Lk 0064

Taanikeelne eriväljaanne: Seeria I Peatükk 1970(I) Lk 0205

Rootsikeelne eriväljaanne: Peatükk 1 Köide 1 Lk 0064

Ingliskeelne eriväljaanne: Seeria I Peatükk 1970(I) Lk 0228

Kreekakeelne eriväljaanne: Peatükk 01 Köide 1 Lk 0126

Hispaaniakeelne eriväljaanne: Peatükk 01 Köide 1 Lk 0147

Portugalikeelne eriväljaanne Peatükk 01 Köide 1 Lk 0147



Nõukogu otsus, 21. aprill 1970, mitmeaastaste finantsprognooside kohta (70/244/ESTÜ, EMÜ, Euratom) EUROOPA ÜHENDUSTE NÕUKOGU OTSUSTAB: Artikkel 1 Asetamaks ühenduste eelarve mitmeaastase eelplaneerimise raamistikku, koostab komisjon igal aastal, olles saanud eelarvepoliitika komitee arvamuse, finantsprognoosi kolme järgneva finantsaasta kohta, esitades rahalised tagajärjed ühendusele, mis tulenevad kehtivatest määrustest ja otsustest ning komisjoni poolt nõukogule esitatud ettepanekutest. Prognoos jaotatakse kulukategooriate kaupa. Olles saanud Euroopa Parlamendi arvamuse, vaatab nõukogu prognoosi läbi ja annab sellele hinnangu. Artikkel 2 Nõukogu kontrollib igal aastal komisjoni aruande alusel, mil määral prognoos ja tegelik areng kattuvad. Artikkel 3 Niipea kui leitakse, et mõnes kategoorias tehtud kulutused ületavad märkimisväärselt prognoosi, annab komisjon sellest nõukogule teada ja esitab ettepanekud kohaste ühenduse meetmete võtmiseks. Luxembourg, 21. aprill 1970 Nõukogu nimel eesistuja P. Harmel --------------------------------------------------